As fuellas suyas son simples y de destribución alternas en a branca, con a ladera serrata que las fa de recordar muito en as fuellas d'os urmos d'as que son quasi que iguals y se i podereban trafucar de no estar perque os urmos las i tienen con a ladera inferior (per a on que se fusionan en o peciolo) con o perfil asimetrico mientres que en os carpins i son simetricas. As flors son deseparatas en diferents inflorescencias, masculinas d'una man, femeninas de l'altra, y la polenización se i fa per o viento. O fruito ye una nuez chiqueta («nucula») guardada per tres bractias follars, que gosan estar trilobulatas u simplas de forma oval, y per estar asimetricas fan que os luletz chiren en l'aire quan cayen de l'árbol ta tierra. A forma d'as bractias las fa clasificaderas per a especie.